Vi tilbyder en skræddersyet undervisning, der tager højde for den enkeltes interesser, styrker og udfordringer. Undervisningen inkluderer bl.a. bo-undervisning, undervisning i medbestemmelse og demokrati, herunder elevråd. Derudover underviser vi i fag som dansk, matematik og samfundsfag. Vores tilgang er både boglig og praktisk, alt efter den studerendes præferencer og behov. Vi har en god normering (1:5) som sikrer tid til den enkelte elev.